《和瞻甫韵》
宋代·胡仲弓

住在壶中小有天，故山猿鹤作忘年。
云归每失碁盘石，人去不生凡灶烟。
肯信玉华空有洞，自贫黄粟便无仙。
我来立尽斜阳暮，犹撚吟髭风月边。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。